สรุปถ้อยคำประกาศการแสดงเจตจำนงสุจริตในการบริหารงาน

ประกาศวันที่ 29 ธันวาคม ๒๕๕๙ ณ ห้องประชุม สิรินธร สำนักงานสาธารณสุขจังหวัดสระแก้ว

**๑.ด้านความโปร่งใส (Transparency Index)**

 -การบริหารงานงบประมาณจะใช้จ่ายเงินงบประมาณตามวัตถุประสงค์ตามระเบียบแบบแผน

 -การจัดซื้อจัดจ้างต้องดำเนินการโดยโปร่งใส ตรวจสอบได้ทุกขั้นตอน ไม่เรียกรับผลประโยชน์ ไม่มีผลประโยชน์ทับซ้อน

 -แผนการใช้จ่ายเงินงบประมาณเกี่ยวกับสุขภาพประชาชนต้องได้รับความเห็นชอบจากหน่วยงานที่มีส่วนได้ส่วนเสีย

**๒.ด้านความพร้อมรับผิด (Accountability Index)**

 -จะเสริมสร้างการปฏิบัติหน้าที่ราชการให้พร้อมในการปฏิบัติงาน จะตัดโอกาสจุดอ่อนไม่ให้มีความเสี่ยง และหากเกิดความเสียหายจากบริหารงานพร้อมรับผิดชอบจากผลของการบริหารงาน นั้น

**๓.ด้านความปลอดจากการทุจริตในการปฏิบัติงาน** (Corruption-Free Index)

 -ส่งเสริมสนับสนุนประกาศกระทรวงสาธารณสุขในเรื่องการให้และรับของขวัญแก่ข้าราชการชั้นผู้ใหญ่หรือผู้บังคับบัญชาในเทศกาลปีใหม่

 -การบริหารงานเป็นไปตามกระบวนการมาตรฐาน ไม่เลือกปฏิบัติ ไม่เห็นแก่พวกพ้อง ไม่เรียกรับสินบน ไม่ใช้ตำแหน่งหาประโยชน์หรือเอื้อประโยชน์

 -ยึดหลักการบริหารราชการตามหลักธรรมาภิบาล หลักเศรษฐกิจพอเพียง

**๔.ด้านวัฒนธรรมคุณธรรมในองค์กร** (Integrity Culture Index)

 -การเบิกจ่ายการใช้จ่ายเงินงบประมาณทุกชนิดตรวจมีการตรวจสอบก่อนเบิกจ่าย หากมีการทักท้วงต้องแก้ไขปัญหานั้นทันที

 -เสริมสร้างวัฒนธรรมองค์กรสุจริต ไม่ทนต่อการทุจริต ละอายและเกรงกลัวที่จะกระทำทุจริต

 -เสริมสร้างระบบคิดแยกแยะผลประโยชน์ส่วนตนกับผลประโยชน์ส่วนรวม

 เช่น -การไม่ใช้ซองขาวของราชการในเรื่องส่วนตัว

 -ไม่เติมไฟแบตเตอรี่โทรศัพท์มือถือที่สำนักงาน

 -ไม่นำรถยนต์ส่วนกลางเพื่อประโยชน์ส่วนตัว

 -ไม่ทนต่อการโกงเวลาราชการ มาสาย มาแล้วเดินคุยเรื่องส่วนตัว กลับเร็ว

**๕.ด้านคุณธรรมการทำงานในหน่วยงาน** (Work Integrity Index)

 -เสริมสร้างคุณธรรม มีความอ่อนน้อมถ่อมตน ไม่สร้างความแตกแยกแตกสามัคคี โดยยึดอัตลักษณ์ ขององค์กร คือ ซื่อสัตย์ สามัคคี มีวินัย

 -พัฒนาสิ่งแวดล้อมที่ทำงานให้น่าอยู่น่าทำงาน